

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2023. október 30-i rendes ülésére**

**Napirend tárgya:**

**Napelemes közvilágítás kiépítése Darázs utca és környékén**

**A napirendet tárgyaló ülés dátuma**: **2023.10.30.**

**A napirendet tárgyaló ülés:** **Pénzügyi Bizottság**, **Képviselő-testület**,

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

**3. Költségkihatások és egyéb szükséges feltételeket, illetve megteremtésük javasolt forrásai:**

A költségvetésben biztosított pénzügyi források

**4. Tényállás bemutatása:**

A Darázs utca és környékének közvilágítás kiépítésére több megkeresés is érkezett az önkormányzathoz az elmúlt időszakban.

Az önkormányzat megvizsgálata, hogy milyen műszaki megoldásokkal, milyen anyagi keretek között tudná megvalósítani a terület közvilágítási hálózat fejlesztését.

A Darázs utca és környékének a Fő útig terjedő lakott részén a közvilágítás kiépítésének az előzetes felmérés alapján a legkedvezőbb formája a napelemes világítás kialakítása lenne.

A napelemes világítás elősegítené az érintett területen a sötétedés utáni látási viszonyok javítását. Emellett a napelemes világítótesteknek köszönhetően lehetőség van arra, hogy az említett helyszínek megvilágítása az egyedi igényekhez alkalmazkodva történjen, költségkímélő módon, a települési közvilágítási rendszer bővítése nélkül, a napelemes megoldások előnyöseinek kihasználásával.

A beruházással érintett területen történt felmérést követően a hivatal ajánlatokat kért be.

**Műszaki tartalom:**

10 db 6 méter magas kompozit anyagú 6 méter fénypont magasság

Napelemes / 50 W / utcai világítás / V-95509

A napelemes közvilágítás kivitelezésére - a helyszíni felmérést követően- (szállítással és beszereléssel együtt) az alábbi kivitelező cégektől kértünk be egyenértékű műszaki tartalmú árajánlatokat:

* Hollóházi Invest Kft. ( 3999 Hollóháza, Tegdavölgy utca 5. ) bruttó 3.839.000.- Ft
* Photonax Kft. ( 8000 Székesfehérvár Mártirok útja 3/B. ) bruttó 4.159.000.- Ft
* Blue Spirit Hungary Kft. ( 3175 Nagylóc, Deák Ferenc út 19.) bruttó 4.999.000.- Ft

A beérkezett ajánlatok alapján az önkormányzat 2023.évi előirányzat maradványai terhére biztosítható a beruházás.

Kérjük a képviselő-testületet a beruházás megvalósításáról szóló döntés meghozatalára.

Telki, 2023. október 24.

Deltai Károly

polgármester

**Határozati javaslat**

**Telki község Önkormányzat Képviselő-testülete  
…/2023. (X. ) önkormányzati határozata**

**Napelemes világítás kiépítésére a Telki, Darázs utca és környékén**

Telki Község Önkormányzat Képviselő-testülete úgy határozott, hogy a Telki Darázs utca és környékén napelemes közvilágítási rendszer kiépítésére ( 10 db napelemes lámpatest elhelyezésével ) a Telki község Önkormányzat a 2023. évi költségvetési előirányzat maradvány terhére megvalósítja.

A beruházás kivitelezésére az önkormányzat a beérkezett ajánlatok alapján a legkedvezőbb ajánlattevő ………………………..-t bízza meg.

Határidő: 2023. december 31.

Felelős: polgármester